
              A P S T I P R I N Ā T S
Valsts robežsardzes Aviācijas un speciālo operāciju pārvaldes iepirkuma komisijas 2023.gada 10.novembra sēdē (2023. gada 10. novembra sēdes protokols Nr. 144)
ATKLĀTĀ KONKURSA
“Helikopteru rezerves daļu piegāde (4 gadi)”

NOLIKUMS

I nodaļa. 
Vispārīgā informācija
1. Nolikumā lietotie termini

1.1. Iepirkums — atklāts konkurss, kuru pasūtītājs īsteno saskaņā ar šo nolikumu.
1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.
1.3. Pretendents — piegādātājs vai piegādātāju apvienība, kas iepirkuma ietvaros varētu būt ieinteresēta iesniegt vai ir iesniegusi piedāvājumu pasūtītājam.
1.4. Nolikums — šis dokuments, tostarp tā pielikumi.
1.5. Tehniskā specifikācija — nolikuma 1.pielikums “Tehniskā specifikācija”.
1.6. Vienošanās projekts — nolikuma 2.pielikums “Vispārīgā vienošanās par helikopteru rezerves daļu piegādi (4 gadus)”.
1.7. Piedāvājums — nolikuma 7.-9. punktā paredzēto dokumentu un citu dokumentu, ko pretendents iesniedz pasūtītājam kopā ar nolikuma 8. un 9. punktā paredzētajiem dokumentiem, kopums.
1.8. E-konkursu sistēma — Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.9. Vienošanās — vispārīgā vienošanās par helikopteru rezerves daļu piegādi (4 gadus).
1.10. Izraudzītais pretendents — pretendents, kuram pasūtītājs piešķīris līguma (Vienošanās) slēgšanas tiesības.
1.11. Helikopteri — helikopters “Agusta 109E Power” (sērijas numurs – 11700) ar diviem turbo dzinējiem “Pratt & Whitney Canada PW206C” (sērijas numuri attiecīgi – PCE-BC0659 un PCE-BC0658); helikopters “Agusta 109E Power” (sērijas numurs – 11704) ar diviem turbo dzinējiem “Pratt & Whitney Canada PW206C” (sērijas numuri attiecīgi – PCE-BC0657 un PCE-BC0661); helikopters “Agusta Bell 206B” (sērijas numurs – 8380 ar turbo dzinēju Rollce Royce (Allison) 250-C20B, ser.Nr. CAE- 832043); helikopters “Agusta Bell 206B” (sērijas numurs – 8599 ar turbo dzinēju Rollce Royce (Allison) 250-C20B, ser.Nr. CAE-832140); helikopters “AW119Kx” (ar turbo dzinēju “Pratt & Whitney PT6B-37A”).
1.12. Rezerves daļas — helikopteru rezerves daļas atbilstoši tehniskajai specifikācijai.
2. Iepirkuma identifikācijas numurs
Iepirkuma identifikācijas numurs ir: VRS 2023/28-01-AVP.
3. Iepirkuma priekšmets
3.1. Iepirkuma priekšmets ir helikopteru rezerves daļu piegāde pasūtītājam saskaņā ar Tehniskajā specifikācijā un Vienošanās projektā paredzētajiem noteikumiem.
3.2. Iepirkuma priekšmetam atbilst šāds CPV kods: 34730000-3 (gaisa kuģu, kosmisko kuģu un helikopteru detaļas). 
4. Iepirkuma tiesiskais un finansiālais pamats
4.1.
Pasūtītājs īsteno iepirkumu saskaņā ar Pasaules Tirdzniecības organizācijas nolīgumu par valsts līgumiem, Publisko iepirkumu likumu, citiem Latvijas Republikā spēkā esošajiem normatīvajiem aktiem un šo nolikumu.

4.2. 
Pasūtītājs paredz apmaksāt rezerves daļu piegādi no Latvijas Republikas valsts budžeta līdzekļiem.
5. Pasūtītāja nosaukums, adrese un kontaktinformācija
5.1. 
Pasūtītāja nosaukums — Valsts robežsardze.

5.2. Pasūtītāja adrese — Rūdolfa iela 5, Rīga, Latvija (LV-1012).

5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701).
6. Pasūtītāja kontaktpersonas
Ar iepirkumu saistītus organizatoriskos jautājumus risina šādas pasūtītāja kontaktpersonas:
· Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta iepirkumu vecākais speciālists Aleksandrs Vasiļkovskis, tālruņa numurs: (+371) 67209724, e-pasta adrese: aleksandrs.vasilkovskis@rd.gov.lv. 
·  Valsts robežsardzes Aviācijas un speciālo operāciju pārvaldes priekšnieka vietnieks (robežuzraudzības jautājumos) pulkvežleitnants Leonards Kukjans, tālruņa numurs: (+371) 67209728, e-pasta adrese: leonards.kukjans@rs.gov.lv.  
II nodaļa. 
Kvalifikācijas prasības un piedāvājuma saturs

7. Pieteikums dalībai iepirkumā

Lai izteiktu savu gribu piedalīties iepirkumā, pretendents iesniedz pasūtītājam pieteikumu dalībai iepirkumā, kuru pretendents sagatavo atbilstoši nolikuma 3.pielikumā noteiktajai formai. Ja pretendents ir piegādātāju apvienība, tas iesniedz minēto pieteikumu, kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu, pievienojot attiecīgas pilnvaras.
8. Kvalifikācijas prasības un kvalifikāciju apliecinošie dokumenti
	Pretendentam izvirzītās prasības
	Atbilstības pārbaude, iesniedzamie dokumenti

	8.1. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.


	8.1.1. Par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecināsies LR Uzņēmumu reģistra mājaslapā www.ur.gov.lv. 

8.1.2. Ja pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija
.

	8.2. Pretendents pēdējo trīs gadu laikā, skaitot no piedāvājumu iesniegšanas termiņa beigām, ir piegādājis (t.i., par atlīdzību nodevis citai personai īpašumā) helikopteru rezerves daļas
 par kopējo summu vismaz 100 000,00 EUR bez PVN, turklāt nepieļaujot būtiskus
 2014.gada 26.novembra Komisijas Regulas (EK) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu” pārkāpumus.  
Pretendents, kurš savu darbību uzsācis vēlāk un kuram līdz ar to nav helikopteru rezerves daļu piegāžu iepriekšējos trīs  gados,  piegāžu summu (EUR) norāda par savu darbības periodu, un tam jāatbilst izvirzītajai prasībai. 


	8.2.1. Pretendentam ir jāiesniedz pasūtītājam izziņu par profesionālo pieredzi (par piegādātajām helikopteru rezerves daļām), kuru pretendents sagatavo atbilstoši nolikuma 4.pielikumā noteiktajai formai. 
8.2.2. Attiecībā uz pretendentiem, kas savu darbību tirgū uzsākuši vēlāk, apliecinājums par profesionālo pieredzi iesniedzams par nostrādāto periodu, norādot  gadu.

	8.3. Ja pretendents ir piegādātāju apvienība, tad pasūtītājs piešķir līguma (Vienošanās) slēgšanas tiesības tikai tādam pretendentam (piegādātāju apvienībai), kura:

1) ikviens piegādātājs atbilst nolikuma 8.1. apakšpunktā noteiktajam;

2) piegādātāji, uz kuru profesionālajām spējām pretendents balstās, kopumā atbilst nolikuma 8.2. apakšpunktā noteiktajam (t.i., ņemot vērā (summējot) visu piegādātāju attiecīgās helikopteru rezerves daļu piegāžu summas euro ).


	8.3.1. piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 

8.3.2. noformējot nolikuma 8.3.1. apakšpunktā norādīto apliecinājumu vai vienošanos piegādātāju apvienība:

8.3.2.1. norāda katra  piegādātāja kompetences apjomu un veicamo darbu (pildāmo pienākumu) uzskaitījumu līguma (Vienošanās) izpildē;

8.3.2.2. norāda, ka iepirkuma līguma (Vienošanās) slēgšanas tiesību piešķiršanas gadījumā, piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par līguma (Vienošanās) slēgšanas tiesību piešķiršanu nosūtīšanas, izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.
8.3.3. par katru piegādātāju apvienības dalībnieku kvalifikācijas dokumenti iesniedzami tādā apjomā, kādā tie piedalās piedāvājumā un līguma (Vienošanās) izpildē.

Piezīme: piegādātāju apvienība ir tiesīga iesniegt piedāvājumā sabiedrības līgumu, neiesniedzot 8.3.1. apakšpunktā norādīto vienošanos vai apliecinājumu. 

	8.4. Ja pretendents plāno piesaistīt apakšuzņēmēju, lai nodrošinātu Vienošanās izpildi  tad pasūtītājs piešķir līguma (Vienošanās) slēgšanas tiesības tikai tādam pretendentam, kuram:
1) apakšuzņēmējs atbilst nolikuma 8.1. apakšpunktā noteiktajam;

2) apakšuzņēmējs spēj pierādīt resursu nodošanu pretendentam līguma (vienošanās) izpildei. 
Piezīme: 
Pasūtītājs var piesaistīt apakšuzņēmēju tikai tad, ja apakšuzņēmējs sniegs pakalpojumus, kuri nepieciešami Vienošanās izpildei.

	8.4.1. pretendents piedāvājumā iekļauj apakšuzņēmēja apliecinājumu brīvajā formā vai vienošanos par to, ka viņš piekrīt piedalīties iepirkumā un norāda:

8.4.1.1. pakalpojumus, kurus apņemas pildīt Vienošanās ietvaros gadījumā, ja ar pretendentu tiks noslēgts līgums (Vienošanās);

8.4.1.2. izpildāmo pakalpojumu izmaksas euro;

8.4.1.3. informāciju par to, kādi resursi tiks nodoti pretendenta rīcībā un resursu nodošanas veidu;

8.4.1.4. informāciju par atbilstību vai neatbilstību mazo vai vidējo uzņēmumu statusam
.




8.5. Pretendents kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)
. Sagatavojot ESPD:

8.5.1. pretendentam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;

8.5.2. ESPD veidlapas IV daļā pretendents aizpilda tikai ( iedaļu, neaizpildot pārējās IV daļas iedaļas.

Ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi.

Piezīme. Ja pretendents izvēlas iesniegt ESPD, tad pretendents iesniedz ESPD arī par katru personu, uz kuras iespējām tas balstās, lai pierādītu savu atbilstību nolikumā noteiktajām kvalifikācijas prasībām, un par katru pretendenta norādīto apakšuzņēmēju, ja pretendents paredz noteiktas saistību daļas izpildi nodot apakšuzņēmējam, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro), ievērojot arī Publisko iepirkumu likuma 63. panta trešajā daļā noteikto.
9. Tehniskais un finanšu piedāvājums
9.1. Pretendents piedāvā piegādāt rezerves daļas saskaņā ar tehniskajā specifikācijā un līguma (Vienošanās) projektā noteikto, iesniedzot pasūtītājam tehnisko piedāvājumu - apliecinājumu. Apliecinājumu pretendents sagatavo atbilstoši nolikuma 5.pielikumā noteiktajai formai. 

9.2.Pretendents piedāvā piegādāt rezerves daļas par noteiktu atlīdzību, iesniedzot pasūtītājam finanšu piedāvājumu. Finanšu piedāvājumu pretendents sagatavo atbilstoši nolikuma 6. pielikumā noteiktajai formai, ievērojot, lai:
9.2.1. cenas būtu norādītas euro;
9.2.2. rezerves daļu cenas būtu norādītas ar 2 (divi) zīmēm aiz komata.

Finanšu piedāvājumā pretendents norāda piedāvāto helikopteru rezerves daļu cenu (bez piegādes izmaksām), iekļaujot tajā visus nodokļus (izņemot pievienotās vērtības nodokli), atmuitošanas izdevumus, nodevas un izmaksas, kas saistītas ar garantijas saistībām. Pārdošanas operācijas veids finanšu piedāvājumā norādītajām rezerves daļām (ar norādīto cenu): jaunu rezerves daļu pārdošana, rezerves daļu pārdošanas prioritāte - pēc standarta pasūtījuma (in stock).
10. Piedāvājuma varianti

Pretendents nav tiesīgs iesniegt pasūtītājam piedāvājuma variantus.

III nodaļa. 
Piedāvājuma sagatavošana, iesniegšana un atvēršana

11. Piedāvājuma sagatavošana un iesniegšana

11.1. Pretendents iesniedz pasūtītājam piedāvājumu elektroniski — e-konkursu sistēmas iepirkuma sadaļā.
 Pretendents iesniedz pasūtītājam piedāvājumu līdz 2023.gada 22.decembrim plkst. 10:00.

11.2. Piedāvājumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus.

11.3. Piedāvājuma dokumentus sagatavo, izmantojot vienu no šādiem datņu tipiem: .pdf, .doc, .docx, .rtf, .odt, .edoc, .xls, .xlsx, .ods.

11.4. Piedāvājuma dokumentus sagatavo latviešu vai angļu valodā. Piedāvājuma dokuments var būt arī citā valodā, bet tad pretendents tam pievieno klāt no savas puses apliecinātu tulkojumu latviešu vai angļu valodā.
11.5. Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta atvasinājums nav apliecināts atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
11.6. Piedāvājuma dokumentus paraksta elektroniski vienā no šādiem veidiem:

11.6.1. izmantojot e-konkursu sistēmā iestrādātu paraksta rīku;

11.6.2. izmantojot drošu elektronisko parakstu.

Piezīme. Ja piedāvājumu (visu piedāvājuma dokumentu kopumu) parakstījusi viena persona, bet konkrētu piedāvājuma dokumentu atsevišķi parakstījusi vēl cita persona, tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka piedāvājuma dokumentu kopumu parakstījusī persona konkrēto dokumentu nav parakstījusi).

11.7. Ja piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā ārvalstīs, tad pretendents piedāvājumam klāt pievieno dokumentu, kas apliecina šīs personas pārstāvības tiesības (piemēram, pilnvaru), vai šāda dokumenta kopiju.

11.8. Pretendents līdz piedāvājumu iesniegšanas termiņa beigām savu piedāvājumu var grozīt vai atsaukt, izmantojot e-konkursu sistēmā pieejamos rīkus.

12. Piedāvājumu atvēršana

12.1. Pasūtītājs atver iesniegtos piedāvājumus 2023.gada 22.decembrī plkst. 14:00. Piedāvājumu atvēršanas procedūra notiek e-konkursu sistēmā šī iepirkuma sadaļā.
12.2. Piedāvājumu atvēršanas sanāksme noris 23.kabinetā, “Jaunsmilgās”, Runtortā, Isnaudas pagastā, Ludzas novadā, Latvijā. Piedāvājumu atvēršanas sanāksme ir atklāta. 
12.3. Ja pretendents ir veicis piedāvājuma otrā līmeņa šifrēšanu
, tad pretendents 15 minūšu laikā pēc piedāvājumu atvēršanas faktiskas uzsākšanas (t.i., no brīža, kad e-konkursu sistēmā pretendentiem tiek paziņots, ka piedāvājumu atvēršanas sanāksme ir uzsākta) veic piedāvājuma atšifrēšanu. Pretendents veic piedāvājuma atšifrēšanu, izmantojot e-konkursu sistēmā pieejamos rīkus.

13. Pieņēmums par piedāvājuma (piedāvājuma dokumenta) neiesniegšanu

13.1. Uzskatāms, ka piedāvājuma dokuments nav iesniegts, ja:
13.1.1. attiecīgās datnes tips neatbilst nolikuma 11.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
13.1.2. attiecīgā datne ir tehniski bojāta un nav atverama;
13.1.3. attiecīgās datnes atvēršanu antivīrusa programmatūra bloķē kā potenciāli bīstamu;
13.1.4. attiecīgo datni nav iespējams atvērt sakarā ar to, ka pretendents veicis piedāvājuma otrā līmeņa šifrēšanu un pielaidis kļūdas piedāvājuma šifrēšanas vai atšifrēšanas procesā vai arī vispār nav veicis piedāvājuma atšifrēšanu;
13.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

13.2. Ja iepriekš minēto iemeslu dēļ (13.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.
IV nodaļa. 
Pretendentu atlase, izvēle un Vienošanās slēgšana

14. Piedāvājuma atstāšana bez izskatīšanas

Ja pretendents piedāvājumu iesniedz neatbilstoši nolikuma 11.1. apakšpunktā noteiktajam (piemēram, ja pretendents piedāvājumu iesniedz papīra formā), tad pasūtītājs piedāvājumu atstāj bez izskatīšanas.
15. Pretendentu atlase

15.1. Pasūtītājs pārbauda, vai pretendenta piedāvājums atbilst nolikumā noteiktajam, vai pretendenta piedāvājumā sniegtās ziņas ir patiesas un vai pretendents atbilst nolikumā noteiktajām kvalifikācijas prasībām.
15.2. Ja pasūtītājs konstatē, ka pretendenta finanšu piedāvājumā pielaistas aritmētiskas kļūdas, tad pasūtītājs tās labo, ņemot par pamatu finanšu piedāvājumā norādītās cenas.

15.3. Ja pretendenta piedāvājums neatbilst nolikumā noteiktajam vai pretendenta piedāvājumā sniegtās ziņas ir nepatiesas, vai ja pretendents neatbilst nolikumā noteiktajām kvalifikācijas prasībām, pasūtītājs pieņem lēmumu izslēgt pretendentu no dalības iepirkumā.
15.4. Ja pretendenta piedāvājums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā. 
16. Publisko iepirkumu likuma 42. panta piemērošana

16.1. Pasūtītājs izslēdz pretendentu no dalības iepirkumā, ja uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, ja nav iestājies kāds no Publisko iepirkumu likuma 42. panta ceturtās daļas 1., 2., 3., vai 4. punktā noteiktajiem nosacījumiem.
16.2. Pasūtītājs pārbaudi par to, vai uz pretendentu attiecas Publisko iepirkumu likuma 
42. panta otrās daļas 1., 2., 3., 4., 5., 6., 7., 10., 11., 12., 13., 14. punktā paredzētie piegādātāju izslēgšanas no dalības iepirkuma procedūrā nosacījumi, veic Publisko iepirkumu likuma 42. pantā noteiktajā kārtībā.
16.3.  Pasūtītājs pārbaudi par nolikuma 16.1. apakšpunktā noteikto pretendentu izslēgšanas gadījumu esamību veic attiecībā uz katru pretendentu, kuram būtu piešķiramas līguma (Vienošanās) slēgšanas tiesības, kā arī attiecībā uz Publisko iepirkumu likuma 42. panta trešajā daļā noteiktajām personām.

17. Starptautisko un Latvijas Republikas nacionālo sankciju likuma 11.1 panta piemērošana

17.1. Pasūtītājs izslēdz pretendentu no dalības iepirkumā, ja uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi.

17.2. Pasūtītājs pārbaudi par to, vai uz pretendentu attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, veic, izmantojot pakalpojumu sniedzēja nodrošinātu elektronisku rīku tīmekļvietnē www.lursoft.lv.

Piezīme. Ja pasūtītāja rīcībā ir ziņas, ka uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, iespējams attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkuma procedūrā nosacījumi, pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.

18. Pretendenta izvēle

18.1.
Pasūtītājs pieņem lēmumu slēgt vienošanos ar vismaz diviem, bet ne vairāk par četriem pretendentiem, kuru piedāvājumi starp tiem pretendentiem, kuri nav izslēgti no dalības iepirkumā saskaņā ar nolikuma 15., 16. vai 17. punktu, ir saimnieciski visizdevīgākie. Pasūtītājs par saimnieciski visizdevīgāko piedāvājumu atzīst piedāvājumu, kuram saskaņā ar zemāk paredzētajiem noteikumiem piešķirto punktu summa ir vislielākā.
18.2. Pasūtītājs, nosakot saimnieciski visizdevīgāko piedāvājumu, ņem vērā šādus kritērijus:
	Nr. p.k.
	Vērtēšanas kritērijs
	Maksimālais punktu skaits

	1
	2
	3

	1.
	Finanšu piedāvājuma par helikopteru rezerves daļu iegādi summa (pretendenta finanšu piedāvājumā norādītā 1., 2. un 3 punkta kopējā summa) 
	70

	2.
	Finanšu piedāvājumā  vispārīgās vienošanās darbības laikā pasūtītājam piešķirtā atlaide jaunajām rezerves daļām, ņemot vērā ražotāja “Leonardo S.p.A.” rezerves daļu cenas
	10

	3.
	Finanšu piedāvājumā  vispārīgās vienošanās darbības laikā pasūtītājam piešķirtā atlaide jaunajām rezerves daļām, ņemot vērā ražotāja “Pratt & Whitney” rezerves daļu cenas
	8

	4.
	Finanšu piedāvājumā  vispārīgās vienošanās darbības laikā pasūtītājam piešķirtā atlaide jaunajām rezerves daļām, ņemot vērā ražotāja “Rollce Royce” rezerves daļu cenas
	7

	5.
	Finanšu piedāvājumā vispārīgās vienošanās darbības laikā pasūtītājam piešķirtais uzcenojums rezerves daļām, kuru piegādes veids ir AOG
	5

	6.
	Rezerves daļu piegādes (kurjerpasta) izmaksas koeficients (ja pretendenta rezerves daļu noliktava, no kurienes tiek piegādātas rezerves daļas, atrodas Latvijā, Lietuvā, Igaunijā)
	6

	7.
	Rezerves daļu piegādes (kurjerpasta) izmaksas koeficients (ja pretendenta rezerves daļu noliktava, no kurienes tiek piegādātas rezerves daļas, atrodas Polijā, Slovākijā, Čehijā, Vācijā,  Austrijā Dānijā, Zviedrijā, Somijā, Luksemburgā, Lihtenšteinā)
	5

	8.
	Rezerves daļu piegādes (kurjerpasta) izmaksas koeficients (ja pretendenta rezerves daļu noliktava, no kurienes tiek piegādātas rezerves daļas, atrodas  Bosnijā un Hercegovinā,  Melnkalnē,  Horvātijā, Slovēnijā, Ungārija, Serbijā, Bulgārijā, Beļģijā, Nīderlandē, Monako, Lielbritānijā, Francijā, Itālijā, Rumānijā, Norvēģijā, Īrijā)
	4

	9.
	Rezerves daļu piegādes (kurjerpasta) izmaksas koeficients (ja pretendenta rezerves daļu noliktava, no kurienes tiek piegādātas rezerves daļas, atrodas  Maltā, Kiprā, Spānijā, Grieķijā, Portugālē)
	2

	10.
	Rezerves daļu piegādes (kurjerpasta) izmaksas koeficients (ja pretendenta rezerves daļu noliktava, no kurienes tiek piegādātas rezerves daļas, atrodas ASV, Kanādā,  vai citā iepriekš neminētajā valstī)
	1


18.3. Vērtējot nolikuma 18.2. apakšpunktā ietvertās tabulas rindā ar 1. numuru pēc kārtas paredzēto kritēriju, pasūtītājs pretendentam, kas piedāvā viszemāko kopējo summu, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (Y/X) × Z

, kur

P — pretendentam piešķiramo punktu skaits;

X — pretendenta piedāvātā kopējā summa;

Y — iepirkuma ietvaros piedāvātā viszemākā kopējā summa;

Z — attiecīgajam kritērijam maksimālais piešķiramo punktu skaits (nolikuma 18.2.apakšpunktā ietvertās tabulas trešā kolonna)
18.4. Vērtējot nolikuma 18.2. apakšpunktā ietvertās tabulas rindā ar 2., 3. un 4 numuru pēc kārtas paredzēto kritēriju, pasūtītājs pretendentam, kura piedāvātā attiecīgā rādītāja vērtība ir vislielākā, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (X/Y) × Z, kur X>0, Y>0 un
P — pretendentam piešķiramo punktu skaits;

X — pretendenta piedāvātā attiecīgā rādītāja vērtība;
Y — iepirkuma ietvaros piedāvātā attiecīgā rādītāja vislielākā vērtība;

Z — attiecīgajam kritērijam maksimālais piešķiramo punktu skaits (nolikuma 18.2. apakšpunktā ietvertās tabulas trešā kolonna).

Ja pretendenta piedāvātā attiecīgā rādītāja vērtība ir “0”, tad pretendents attiecīgajā kritērijā saņem 0 punktus.
18.5. Vērtējot nolikuma 18.2. apakšpunktā ietvertās tabulas rindā ar 5.numuru pēc kārtas paredzēto kritēriju, pasūtītājs pretendentam, kas piedāvā uzcenojuma procentu, kas norādīts ar precizitāti – vienu ciparu aiz komata, piešķir punktu skaitu, saskaņā ar šādu tabulu:

	X
	0
	No 0,1 līdz 1,0
	No 1,1 līdz 2,0
	No 2,1 līdz 3,0
	No 3,1 līdz 4,0
	4,1 un vairāk

	P
	5
	4
	3
	2
	1
	0


kur

P — pretendentam piešķiramo punktu skaits;

X — pretendenta piedāvātais uzcenojuma procents.

18.6. Nolikuma 18.2. apakšpunktā ietvertās tabulas rindā ar 6-10. numuru pēc kārtas paredzētie kritēriji tiek vērtēti atbilstoši pretendenta piedāvājuma informācijai par rezerves daļu noliktavas, no kurienes tiek piegādātas rezerves daļas, atrašanās vietu (adresi)*.
*Piezīme: Pretendents ir tiesīgs norādīt vairākas noliktavu adreses. Gadījumā, ja pretendents norāda vairākas noliktavu adreses, kuras atbilst vairākām nolikuma 18.2. apakšpunktā ietvertās tabulas rindām ar  6-10. numuru pēc kārtas, piešķiramie punkti tiek aprēķināti, izmantojot vidējo aritmētisko vērtību, proti, iegūtais punktu skaits par katru noliktavu (adresi) tiek summēts un izdalīts ar noliktavu adrešu skaitu. 
18.7. Katrs komisijas loceklis individuāli salīdzina pretendentu piedāvājumus, piešķir noteiktu punktu skaitu attiecīgajam kritērijam un aizpilda individuālo vērtēšanas tabulu, apliecinot to ar savu parakstu.
18.8. Ja pirms tam, kad pieņemts lēmums par iepirkuma līguma (Vienošanās) slēgšanas tiesību piešķiršanu, pasūtītājs konstatē, ka vismaz divu piedāvājumu novērtējums ir vienāds, tas izvēlas piedāvājumu, kura punktu skaits 18.2. apakšpunkta tabulas rindā ar 1. numuru pēc kārtas paredzētajā kritērijā ir visaugstākais.
19. Vienošanās slēgšana

Pasūtītājs slēdz ar izraudzīto pretendentu Vienošanās, pamatojoties uz līguma (Vienošanās) projektu un izraudzītā pretendenta piedāvājumu.

V nodaļa. 
Citi noteikumi
20. Nolikuma noteikumu izskaidrošana

20.1. Pretendentam ir tiesības pieprasīt, lai pasūtītājs izskaidro nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai izmantojot e-konkursu sistēmu, vai pievienojot elektroniskajam pastam skenētu dokumentu.

20.2. Ja pretendents ir laikus iesniedzis pasūtītājam pieprasījumu izskaidrot nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām, sagatavo attiecīgus nolikuma skaidrojumus un nosūta pretendentam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.
21. Piedāvājuma precizēšana (izskaidrošana)

21.1. Pasūtītājam ir tiesības pieprasīt, lai pretendents precizē (izskaidro) savu piedāvājumu.

21.2. Pieprasījumu precizēt (izskaidrot) piedāvājumu pasūtītājs nosūta pretendentam pa pastu vai elektroniski, izmantojot drošu elektronisko parakstu.

21.3. Ja pretendents ir saņēmis pasūtītāja pieprasījumu precizēt (izskaidrot) piedāvājumu, pretendents pieprasījumā noteiktajā termiņā sagatavo attiecīgus piedāvājuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu. Termiņu piedāvājuma precizējumu (skaidrojumu) iesniegšanai pasūtītājs nosaka ne īsāku par 10 dienām pēc pieprasījuma nodošanas pastā vai nosūtīšanas elektroniski.

Piezīme. Piedāvājuma precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja piedāvājuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja piedāvājuma precizējumi (skaidrojumi) nosūtīti pa pastu vai nodoti personiski.
� Ja reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt pretendenta reģistrācijas faktu). 


� Šeit jēdziens “helikopteru rezerves daļas” tiek lietots vispārpieņemtajā nozīmē — t.i., piegādātajām helikopteru rezerves daļām jāatbilst 2014.gada 26.novembra Komisijas Regulas (EK) Nr. 1321/2014 “Par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu” prasībām un tās var būt helikoptera vai helikoptera dzinēja rezerves daļas. 


� Par būtiskiem pārkāpumiem tiek atzīti tādi pārkāpumi, kuri bija par iemeslu nekvalitatīvo rezerves daļu piegādei vai rezerves daļu piegādei bez atbilstošiem sertificējošiem dokumentiem (vairāk par vienu gadījumu).


� Atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) par mazo vai vidējo uzņēmumu atzīstams uzņēmums, kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonus euro.


� ESPD var sagatavot vienā no šādiem veidiem:


1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;


2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.


� Par reģistrēšanos e-konkursu sistēmā tuvāk sk. Ministru kabineta 2017. gada 28. februāra noteikumu Nr. 108 “Publisko elektronisko iepirkumu noteikumi” 2. nodaļā.


� E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.


� Piedāvājuma pirmā līmeņa šifrēšanu nodrošina e-konkursu sistēma. Piedāvājuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt piedāvājuma otrā līmeņa šifrēšanu tikai īpašas nepieciešamības gadījumā.





